અહીંનું હાસેદરા મંદિર વૃક્ષાચ્છાદિત ટેકરીના ઢોળાવ પર બંધાયેલું છે. મંદિરની મુખ્ય ઈમારતનો અડધો ભાગ ઢોળવની ઉપર તરફે ઊભેલો છે, જેની અગાસી પરથી કામાકુરાના દરિયાકાંઠાનો નયનરમ્ય નજારો દેખાય છે. ઢોળાવ પરના પગથિયાં પાસે જિઝોન્ડુ હૉલ આવેલો છે, જેમાં જિઝો બોધિસત્ત્વની સેંકડો નાનકડી પ્રતિમાઓ છે. એવું માનવામાં આવે છે કે જિઝો બોધિસત્વ મૃત બાળકોના આત્માને સ્વર્ગ સુધી પહોંચવામાં મદદ કરે છે. મંદિરનું પ્રવેશદ્વાર ઢોળાવની તળેટીમાં છે. અહીં પ્રવેશ કરતાંવેંત ચોતરફ તળાવડીઓ અને બગીચા છે, જે અહીંનું સૌંદર્ય વધારે છે.